KOMISIJOS REGLAMENTAS (EB) Nr. 1627/2006
2006 m. spalio 24 d.
iš dalies keičiantis Reglamentą (EB) Nr. 794/2004 dėl standartinių pranešimo apie pagalbą formų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. kovo 22 d. Tarybos reglamentą (EB) Nr. 659/1999, nustatantį išsamias EB sutarties 93 straipsnio taikymo taisykles (1), ypač į jo 27 straipsnį,
pasikonsultavusi su Valstybės pagalbos patariamuoju komitetu,
kadangi:
(1)
2004 m. balandžio 21 d. Komisijos reglamentu (EB) Nr. 794/2004, įgyvendinančiu Tarybos reglamentą (EB) Nr. 659/1999, nustatantį išsamias EB sutarties 93 straipsnio taikymo taisykles (2), nustatyta privaloma išsami pranešimo apie valstybės pagalbą forma.
(2)
Komisijai priėmus naujas 2007-2013 m. nacionalinės regioninės pagalbos teikimo gaires (3) būtina keisti tam tikras pranešimo formos dalis.
(3)
Atitinkamai reglamentas (EB) Nr. 794/2004 turi būti iš dalies keičiamas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 794/2004 I priedas iš dalies keičiamas šio reglamento priedu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Parengta Briuselyje, 2006 m. spalio 24 d.